Štilichová, Jana, generálna riaditeľka Slovenského pozemkového fondu (2021-06-29):
Dobrý deň, ďakujem pekne za uvedenie. Pristúpim rovno teda k prezentácii výročnej správy. Pravdepodobne teda je všeobecne známe, že od minulého roku až do 1. 6. prebehla na Slovenskom pozemkovom fonde organizačná zmena. Táto organizačná zmena bola zameraná na špecializáciu, odbornosť a riešenie pracovníkmi jednej oblasti. Vznikli centrá, ktoré sú špecializované buď na prevod, na nájom, na reštitúcie, alebo na centrum špeciálnych prevodov, ktoré sa týka vlastne obcí, VÚC-iek, NDS-iek a železníc. Čo sa týka odboru vnútornej kontroly, odbor vnútornej kontroly v roku 2020 vybavil 372 podaní v zmysle zákona 9/2010 o sťažnostiach. 201 podaní malo charakter urgencie, žiadosti, dopytu a tak ďalej, opodstatnených sťažností bolo 36, neopodstatnených 89, 41 bolo odložených v zmysle platných ustanovení zákona o sťažnostiach. Právna agenda Slovenského pozemkového fondu. V minulom roku SPF spolupracoval s ústrednými orgánmi štátnej správy, iniciovali sme zmenu zákona 161/2015. Táto zmena sa týkala vydržania vlastníckeho práva a zmena nastala k 1. 5. 2021. Sporovú agendu rieši na Slovenskom pozemkovom fonde 17 právnikov. Ku koncu roka bolo evidovaných alebo teda v riešení aktuálnych 1 527 súdnych sporov. Tento počet súdnych sporov sa priebežne stále zvyšuje. Väčšinou sa týkajú súdne spory žalôb o určenie vlastníckeho práva, prípadne zrušenie, vyporiadanie podielových spoluvlastníctiev. Takisto právny odbor od roku 2020 prevzal vymáhanie pohľadávok po lehote splatnosti do svojej kompetencie. Najväčšiu položku v pohľadávkach tvoria pohľadávky vznikajúce z neuhrádzania nájomného na poľnoúčely. Väčšinou tieto pohľadávky vymáhame súdnou cestou, prípadne prostredníctvom výkonu exekúcie. Verejné obstarávanie. V roku 2020 Slovenský pozemkový fond zabezpečoval verejné obstarávanie prostredníctvom buď elektronického trhoviska, to bolo 6 zákaziek, 21 zákaziek bolo realizovaných v zmysle nízkej hodnoty a jedna bola nadlimitná zákazka. Vydržanie nehnuteľností, ktoré bolo do teda minulého roka v kompetencii teda aj notárov a zároveň sa Slovenský pozemkový fond za nezistených vlastníkov vyjadroval k týmto žiadostiam. Bolo doručených 94 žiadostí. Vyjadrenie fondu s výhradami bolo 51-krát. Vyjadrenie bez výhrad bolo v štyroch prípadoch a oznámenie o nepríslušnosti fondu bolo v 47 stanoviskách. Zároveň právny odbor vybavoval v minulom roku aj žiadosti v zmysle infozákona. Bolo podaných 369 žiadostí, ktoré boli takisto vyriešené alebo vybavené v zákonnej lehote. Odbor nájmu. Celkovú prenajímanú výmeru v správe o nakladaní fondu je vo výmere 328-tisíc hektárov. Od roku 2018 je v zákone 504 dohodnutý, dohodnutá obvyklá výška nájomného, alebo teda je to platné a účinné. Slovenský pozemkový fond v minulom roku pristúpil k vygenerovaniu 244-tisíc dodatkov, pardon, 2 444 dodatkov, vlastne len nejakých 19 subjektov tento dodatok nepodpísalo. V tomto zmysle teraz pripravujeme právne kroky. K 31. 12. 2020 bolo evidovaných 5 354 trvajúcich nájomných zmlúv určených na poľnoúčel. Predpísaná výška nájomného bola 16 mil. 905-tisíc. Na nepoľnoúčel evidujeme za minulý rok 2 591 nájomných zmlúv a celkový predpis nájomného je vo výške 614-tisíc. Za rok 2020 fond odovzdal vlastníctvo a správu podpísaním 322 protokolov, z toho bolo 101 delimitačných protokolov o prevode správy pozemkov vo vlastníctve štátu a 221 protokolov bolo o odovzdaní nehnuteľností z majetku Slovenskej republiky do vlastníctva obcí a vyšších územných celkov a za rovnaké obdobie prevzal SPF správu podpísaním 32 protokolov k 56 hektárom pôdy. V súčasnej dobe evidujeme 435 žiadostí o delimitáciu, ktoré sú, samozrejme, v procese riešenia. Slovenský pozemkový fond eviduje 504 pozemkových úprav, ktoré sú v rôznych etapách rozpracovanosti. 117 konaní je nariadených v zmysle § 2 ods. 1 písm. a), v ktorých síce v roku 2020 prebehlo prípravné konanie, ale momentálne sú zastavené z dôvodu vlastne zastavenia verejného obstarávania, čo sa týka geodetických prác. Evidujeme 78 rozpracovaných jednoduchých pozemkových úprav a 190... 190... to je v prípravnom konaní a 119 je rozpracovaných podľa § 2 ods. 1 písm. a). Taktiež Slovenský pozemkový fond prevzal do majetku odvodňovací detail, ktorý sa nachádza v štyridsiatich ôsmich okresoch a v 449 katastrálnych územiach v celkovej účtovnej hodnote 17 mil. 858-tisíc. Tento odvodňovací detail Slovenský pozemkový fond nespravuje v zmysle platnej legislatívy. Nie je dokonca ani inštitúciou, ktorá by mala vykonávať revitalizáciu týchto nefunkčných odvodňovacích detailov. Na túto činnosť bol zriadený samostatný štátny podnik Hydromeliorácie, a preto teda tento rok pristúpime k tomu, aby sme tento majetok odovzdali do ich správy. Dane v roku 2020 za neprenajaté pozemky zaplatil Slovenský pozemkový fond vo výške 93-tisíc eur. Za rok 2020 Slovenský pozemkový fond uzatvoril 1 321 zmlúv, z toho 1 008 bolo zmlúv o prevode práva správy a vlastníctva pozemku na fyzické a právnické osoby, 215 zmlúv o zriadení vecného bremena, 98 dohôd o poskytnutí jednorazovej náhrady so zriadením vecného bremena v celkovej výmere 141 hektárov a finančnom objeme 14 mil. 4 539 eur. Za minulý rok Slovenský pozemkový fond uzavrel zmluvy so Železnicami Slovenskej republiky v počte päť kusov, s Národnou diaľničnou spoločnosťou v počte 55 kusov a so Slovenskou správou ciest v počte jeden kus. Za minulý rok bolo doručených na Slovenský pozemkový fond 355 právoplatných reštitučných rozhodnutí, kde je povinnou osobou Slovenský pozemkový fond, a 92 rozhodnutí o navrátení vlastníctva k pôvodnému pozemku, to znamená, že tam teda nevzniká povinnosť Slovenského pozemkového fondu poskytovať náhradu. Za minulý rok teda sme vybavili úplne 421 rozhodnutí a oznámením o preklúzii vybavil fond 326 rozhodnutí. Ku koncu minulého roka evidujeme 8 137 rozhodnutí, nevybavených reštitučných rozhodnutí, z toho ale, si dovolím upozorniť, je približne tisíc rozhodnutí alebo uplatnených výziev, kde sa jedná o tak malinké uplatnené reštitučné nároky, že právni nástupci oprávnených osôb nemajú záujem si tieto nároky predeďovať a tým pádom sú tieto uplatnené nároky v súčasnej dobe pre nás neriešiteľné. Za rok 2020 sme vybavili 336 výziev podľa zákona 229 a podľa zákona 503 a 230. Zároveň Slovenský pozemkový fond uzatvoril 195 zmlúv v bezodplatnom prevode. Náhrada v pozemkoch bola vo výmere 710 hektárov v hodnote 1 mil. 430-tisíc eur. Finančnú náhradu poskytol fond v počte 177 platobných príkazov v celkovej výške 138 990 eur. (Prerušenie vystúpenia predsedajúcim.)